ԱՄՓՈՓԱԹԵՐԹ
[bookmark: _Hlk222853913]«ՊԵՏԱԿԱՆ ՍԱՀՄԱՆԻ ԱՎՏՈՄՈԲԻԼԱՅԻՆ ԱՆՑՄԱՆ ԿԵՏԵՐՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆԻՑ ԲԵՌՆԱՏԱՐ ՏՐԱՆՍՊՈՐՏԱՅԻՆ ՄԻՋՈՑՆԵՐԻ՝ ԱՌԱՆՑ ԿՈՒՏԱԿԱՅԻՆ ԿԱՅԱՆԱՏԵՂԻ ՄՈՒՏՔ ԳՈՐԾԵԼՈՒ ՄԵԿՆՄԱՆ ԴԵՊՔԵՐԸ, ԱՌԱՆՁԻՆ ԲԵՌՆԱՏԱՐ ՏՐԱՆՍՊՈՐՏԱՅԻՆ ՄԻՋՈՑՆԵՐԻ՝ ԿՈՒՏԱԿԱՅԻՆ ԿԱՅԱՆԱՏԵՂԻՆԵՐԻՑ ԲԱՑԹՈՂՆՄԱՆ ԱՌԱՋՆԱՀԵՐԹՈՒԹՅՈՒՆՆԵՐԸ, ԿՈՒՏԱԿԱՅԻՆ ԿԱՅԱՆԱՏԵՂԻՆԵՐԻ ԿԱԶՄԱԿԵՐՊՄԱՆ ԳՈՐԾՈՒՆԵՈՒԹՅՈՒՆ ԻՐԱԿԱՆԱՑՆՈՂՆԵՐԻ՝ ՀԵՐԹԵՐԻ ԿԱՌԱՎԱՐՄԱՆ ՀԱՄԱԿԱՐԳԻՆ ՄԻԱՆԱԼՈՒ ԿԱՐԳԸ, ԿՈՒՏԱԿԱՅԻՆ ԿԱՅԱՆԱՏԵՂԻՆԵՐԻ ԿԱԶՄԱԿԵՐՊՄԱՆ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆ ՊԱՀԱՆՋՆԵՐԸ, ԿՈՒՏԱԿԱՅԻՆ ԿԱՅԱՆԱՏԵՂԻՆԵՐՈՒՄ ՀԵՐԹԱԳՐՄԱՆ ԾԱՌԱՅՈՒԹՅԱՆ ՎՃԱՐԻ ԱՌԱՎԵԼԱԳՈՒՅՆ ՉԱՓԸ, ԻՆՉՊԵՍ ՆԱԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ՍԱՀՄԱՆԻ ԱՅՆ ԱՎՏՈՄՈԲԻԼԱՅԻՆ ԱՆՑՄԱՆ ԿԵՏԵՐԸ ՍԱՀՄԱՆԵԼՈՒ ՄԱՍԻՆ, ՈՐՏԵՂԻՑ ԲԵՌՆԱՏԱՐ ՏՐԱՆՍՊՈՐՏԱՅԻՆ ՄԻՋՈՑՆԵՐԻ ՄԵԿՆՈՒՄԸ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆԻՑ ԿԱՐՈՂ Է ԻՐԱԿԱՆԱՑՎԵԼ ՄԻԱՅՆ ԿՈՒՏԱԿԱՅԻՆ ԿԱՅԱՆԱՏԵՂԻ ՄՈՒՏՔ ԵՎ ԵԼՔ ԳՈՐԾԵԼՈՒՑ ՀԵՏՈ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ՆԵՐԿԱՅԱՑՐԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ

	1. Հայաստանի Հանրապետության տարածքային կառավարման և ենթակառուցվածքների նախարարություն
	17.06.2025թ.

	
	ԴԽ/25․2/19935-2025

	1. «Կուտակային կայանատեղիների կազմակերպման գործունեություն իրականացնողների՝ հերթերի կառավարման համակարգին միանալու կարգը, կուտակային կայանատեղիների կազմակերպման գործունեության իրականացման պահանջները և Հայաստանի Հանրապետությունից մեկնող բեռնատար տրանսպորտային միջոցների՝ կուտակային կայանատեղիներում հերթագրման ծառայության վճարի առավելագույն չափը սահմանելու մասին» Հայաստանի Հանրապետության կառավարության որոշման նախագծի տեքստում «Հայաստանի Հանրապետությունից մեկնող» բառերից հետո լրացնել «, այդ թվում՝ տարանցող»:
2. «Կուտակային կայանատեղիների կազմակերպման գործունեություն իրականացնողների՝ հերթերի կառավարման համակարգին միանալու կարգը, կուտակային կայանատեղիների կազմակերպման գործունեության իրականացման պահանջները և Հայաստանի Հանրապետությունից մեկնող բեռնատար տրանսպորտային միջոցների՝ կուտակային կայանատեղիներում հերթագրման ծառայության վճարի առավելագույն չափը սահմանելու մասին» Հայաստանի Հանրապետության կառավարության որոշման նախագծի 2-րդ կետի, 2-րդ կետի 2-րդ ենթակետի, 6-րդ կետի և 13-րդ կետի տեքստերում «Պահանջների պահպանվածությունը» բառերը փոխարինել «Պահանջների ապահովումը» բառերով:
	1. Չի ընդունվել։ Նախագծով նախատեսված խմբագրությունը ենթադրում է նաև Հայաստանի Հանրապետության տարածքով տարանցման դեպքը։







2. Չի ընդունվել։ Նախագծում նպատակահարմար է կիրառել «պահպանվածություն» բառը։ 


	2. Հայաստանի Հանրապետության էկոնոմիկայի նախարարություն
	19.06.2025թ.

	
	01/13842-2025

	[bookmark: _Hlk201153664]Ընդհանուր առմամբ, ՀՀ էկոնոմիկայի նախարարությունը կողմ է Հայաստանի Հանրապետության պետական սահմանի ցամաքային անցման կետերում բեռնատար տրանսպորտային միջոցների հոսքի կանոնակարգման, Հայաստանի Հանրապետությունից թե´ մեկնման, թե´ ժամանման ուղղություններով մաքսային մարմինների կողմից սպասարկման ժամանակահատվածի կրճատման, սահմանահատման գործընթացի պարզեցման, անցման կետերում կուտակումների և հերթերի բացառման, մաքսային և սահմանային այլ տեսակի հսկողության գործընթացների արդյունավետ և անխոչընդոտ իրականացման գաղափարին։ 

	Ընդունվել է ի գիտություն։

	3. Հայաստանի Հանրապետության ազգային անվտանգության ծառայություն
	23.06.2025թ.

	
	11/822

	«Կուտակային կայանատեղիների կազմակերպման գործունեություն իրականացնողների՝ հերթերի կառավարման համակարգին միանալու կարգը, կուտակային կայանատեղիների կազմակերպման գործունեության իրականացման պահանջները և Հայաստանի Հանրապետությունից մեկնող բեռնատար տրանսպորտային միջոցների՝ կուտակային կայանատեղիներում հերթագրման ծառայության վճարի առավելագույն չափը սահմանելու մասին» Հայաստանի Հանրապետության կառավարության որոշման նախագծի վերաբերյալ առաջարկություններ չկան։
	Ընդունվել է ի գիտություն։

	4. Հայաստանի Հանրապետության ֆինանսների նախարարություն
	01.08.2025թ.

	
	01/2-1/15760-2025

	«Կուտակային կայանատեղիների կազմակերպման գործունեություն իրականացնողների՝ հերթերի կառավարման համակարգին միանալու կարգը, կուտակային կայանատեղիների կազմակերպման գործունեության իրականացման պահանջները և Հայաստանի Հանրապետությունից մեկնող բեռնատար տրանսպորտային միջոցների՝ կուտակային կայանատեղիներում հերթագրման ծառայության վճարի առավելագույն չափը սահմանելու մասին» Հայաստանի Հանրապետության կառավարության որոշման նախագծի վերաբերյալ առաջարկություններ չկան։
	Ընդունվել է ի գիտություն։

	5. Հայաստանի Հանրապետության արդարադատության նախարարություն
	17.09.2025թ.

	
	/27.2/41255-2025

	«Կուտակային կայանատեղիների կազմակերպման գործունեություն իրականացնողների՝ հերթերի կառավարման համակարգին միանալու կարգը, կուտակային կայանատեղիների կազմակերպման գործունեության իրականացման պահանջները և Հայաստանի Հանրապետությունից մեկնող բեռնատար տրանսպորտային միջոցների՝ կուտակային կայանատեղիներում հերթագրման ծառայության վճարի առավելագույն չափը սահմանելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
1․Նախագծի 1-ին կետով հաստատվող հավելվածի (այսուհետ՝ Հավելվածի) վավերապայմաններում (առաջին էջի վերևի աջ անկյունում) անհրաժեշտ լրացնել Նախագծի ընդունման տարեթիվը։
2․Հավելվածի 2-րդ գլխի վերնագրում օգտագործվող «կամ» շաղկապը անհրաժեշտ է փոխարինել «և» շաղկապով՝ նկատի ունենալով այն հանգամանքը, որ հերթերի կառավարման համակարգին միանալու նպատակով իրավաբանական անձը պետք է ներկայացնի և` փաստաթղթեր և` տեղեկություններ: Սույն դիտողությունը բխում է «Նորմատիվ իրավական ակտերի մասին» օրենքի 16-րդ հոդվածով նախատեսված նորմատիվ իրավական ակտերում շաղկապների կիրառության կանոններից։
3․Հավելվածի 2-րդ կետի համաձայն՝ Դիմումատուն հերթերի կառավարման համակարգին միանալու համար Կոմիտե պետք է ներկայացնի կուտակային կայանատեղիների պետական սահմանի ավտոմոբիլային անցման կետից ոչ ավելի քան 20 կիլոմետր հեռավորության վրա լինելու վերաբերյալ փաստաթուղթ, ինչպես նաև հերթագրման ծառայությունների վճարի չափի վերաբերյալ հայտարարություն։
Այս առումով հայտնում ենք, որ Նախագծով պարզաբանման կարիք ունի, թե ինչ փաստաթղթի մասին է հիշատակվում վերը նշվածում (ում կողմից տրված, կամ ինչ ձևաչափի), ինչպես նաև առաջարկում ենք Հավելվածում օգտագործվող «վճարի չափի վերաբերյալ հայտարարություն» ձևակերպումը փոխարինել «վճարի չափի վերաբերյալ տեղեկություն» ձևակերպմամբ, կամ հստակեցնել հիշյալ ձևակերպումը։
4․Հավելվածի 3-րդ կետում օգտագործվող «և(կամ)» շաղկապի կիրառությունը անհրաժեշտ է վերանայել՝ հաշվի առնելով «Նորմատիվ իրավական ակտերի մասին» օրենքի 16-րդ հոդվածի 2-րդ մասի պահանջը, որի համաձայն՝ եթե նորմատիվ իրավական ակտում թվարկված բոլոր պայմանների առկայությունը պարտադիր է, ապա չի կարող կիրառվել «կամ» շաղկապը: Նույն օրենքի 16-րդ հոդվածի 4-րդ մասի համաձայն՝ եթե նորմատիվ իրավական ակտում թվարկված բոլոր պայմաններից բավական է միայն մեկի առկայությունը, ապա չի կարող կիրառվել «և» շաղկապը:
5․ Հավելվածի 4-րդ կետում առաջարկում ենք նախատեսել համապատասխան կարգավորումներ՝ հերթերի կառավարման համակարգին միանալը մերժվելու դեպքում անհրաժեշտ փաստաթղթերը կամ տեղեկությունները կրկին ներկայացնելու ընթացակարգերի վերաբերյալ (լրացուցիչ ժամկետներ և ընթացակարգ), նմանատիպ կարգավորում նախատեսված է Հավելվածի 5-րդ և 6-րդ կետերով որոնց համաձայն՝ Կոմիտեի կողմից կայանատեղի այցելության արդյունքներով հերթերի կառավարման համակարգին միանալը մերժվելու դեպքում անհրաժեշտ փաստաթղթերը կամ տեղեկությունները կարող են լրացուցիչ ներկայացվել առանձին ընթացակարգով։
6․Հավելվածի 6-րդ կետի 2-րդ ենթակետում, առաջարկում ենք հստակեցնել շտկումները իրականացնելու ժամկետները, մասնավորապես առաջարկում ենք սահմանել Կոմիտեի կողմից շտկման ծանուցումը դիմումատուին ներկայացնելու ժամկետների վերաբերյալ դրույթներ։
7․Հավելվածի 4-րդ կետի 2-րդ ենթակետում և 8-րդ կետում «տեղեկատվություն» և «տեղեկատվությունը» բառերը անհրաժեշտ է փոխարինել համապատասխանաբար «տեղեկություն» և «տեղեկությունը» բառերով, քանի որ նշված դեպքերում առերևույթ խոսք է գնում ոչ թե «տեղեկատվության» (տեղեկությունը փնտրելու և ստանալու, տեղեկությունը տրամադրելու գործընթացի), այլ «տեղեկության» (անձի, առարկայի, փաստի, հանգամանքի, իրադարձության, եղելության, երևույթի վերաբերյալ ստացված կամ ձևավորված տվյալների) մասին, սույն դիտողությունը բխում է «Տեղեկատվության ազատության մասին» ՀՀ օրենքի 3-րդ հոդվածի պահանջից։
Միևնույն ժամանակ Հավելվածի 8-րդ կետում «անցանելիության» բառից հետո առաջարկում ենք լրացնել «վերաբերյալ» բառը։
8․Հավելվածի 7-րդ կետի 7-րրդ ենթակետի համաձայն՝ 7) կայանատեղին պետք է ունենա կայանատեղիի ամբողջ տարածքում կատարվող գործողությունները հեռակառավարվող տեսախցիկներով տեսադիտման և տեսաձայնագրման հնարավորություն, որոնք պետք է պահպանվեն առնվազն 60 օր, և կուտակային կայանատեղիի կազմակերպման գործունեություն իրականացնող իրավաբանական անձի կողմից պետք ապահովվի դրանց հասանելիությունը Կոմիտեին․
Այս կապակցությամբ հայտնում ենք, որ վերոնշյալ կարգավորմամբ պարզաբանման կարիք ունի, թե կուտակային կայանատեղիի կազմակերպման գործունեություն իրականացնող իրավաբանական անձը ինչը պետք է պահպանի 60 օր և ինչ եղանակով պետք դա իրականացնի, (ձայնագրությունների, կրիչի, կամ այլ) կամ դրանք պահանջի դեպքում ինչ եղանակով պետք է հասանելիություն ապահովի Կոմիտեին։
Միևնույն ժամանակ նկատի ունենալով այն հանգամանք, որ տեղադրվող տեսախցիկներով նախատեսվում է տեսաձայնագրել կայանատեղիի ամբողջ տարածքը (այդ թվում անձանց), ապա այդ ձայնագրությունները պարունակելու են անորոշ թվով անձանց անձնական տվյալներ։
Վերոնշյալից զատ Նախագծով նախատեսվում է, որ նշված անձնական տվյալները պահպանվելու են առնվազն 60 օր։ 
Այս կապակցությամբ հարկ ենք համարում անդրադառնալ «Անձնական տվյալների պաշտպանության մասին» օրենքի 4-րդ հոդվածին որի համաձայն՝ 1. Անձնական տվյալներ մշակողը պարտավոր է հետևել և ապահովել, որ տվյալները մշակվեն օրենքի պահանջների պահպանմամբ: 2. Անձնական տվյալները մշակվում են օրինական և որոշակի նպատակներով և առանց տվյալների սուբյեկտի համաձայնության չեն կարող օգտագործվել այլ նպատակներով, նույն օրենքի 5-րդ հոդվածի 5-րդ մասին, որի համաձայն՝ 5. Անձնական տվյալները պետք է պահպանվեն այնպես, որ բացառվի տվյալների սուբյեկտի հետ դրանց նույնականացումն ավելի երկար ժամկետով, քան անհրաժեշտ է դրանց նախօրոք որոշված նպատակներին հասնելու համար, իսկ 19-րդ հոդվածով սահմանված են անձնական տվյալներ մշակելու անվտանգության ապահովման միջոցները և մշակողի պարտականությունները։
Վերոնշյալ իրավանորմերի համատեքստում առաջարկում ենք Նախագծով հստակեցնել անձնական տվյալների (ձայնագրությունների) պահպանության ժամկետները, (նախատեսել պահպանության հստակ ժամկետ) ինչպես նաև նախատեսել կարգավորումներ անձնական տվյալների անվտանգության ապահովման միջոցառումների վերաբերյալ, հաշվի առնելով «Անձնական տվյալների պաշտպանության մասին» օրենքի պահանջները։
9․Հավելվածի 12-14-րդ կետերով առաջարկվող կարգավորումները դուրս են Հավելվածի 3-րդ գլխի կարգավորման առարկայի շրջանակներից, ուստի հիշյալ դրույթները առաջարկում ենք նախատեսել առանձին գլխի տեսքով, միևնույն ժամանակ հայտնում ենք, որ Նախագծով պարզաբանման կարիք ունի, թե ում կողմից և ինչ ընթացակարգով է նախատեսվում իրականացնել հերթերի կառավարման համակարգին հասանելիության դադարեցումը (վարչական մարմնի՝ Կոմիտեի կողմից ընդունված վարչական ակտով, թե համակարգի միջոցով ինքնաշխատ եղանակով)։
Վերջին դիտարկման նպատակը կարգավորման որոշակիությունը ապահովելն է, մասնավորապես առաջարկում ենք Նախագծով նախատեսել այնպիսի կարգավորումներ որոնք թույլ կտան տնտեսավարող սուբյեկտներին (հասանելիությունը դադարեցվելու դեպքում) իրենց իրավունքների պաշտպանությունն իրականացնել դատական կարգով՝ վարչական մարմնի կողմից ենթադրյալ ոչ իրավաչափ վարչարարություն իրականացնելու դեպքում (առաջարկվում է հստակեցնել վարչական մարմինը և Վարչարարության գործընթացը)։
	






1. Ընդունվել է։ Կատարվել է համապատասխան լրացում։
2. Ընդունվել է։ Կատարվել են համապատասխան փոփոխություններ։



3. Ընդունվել է։ Նշված նորմերը խմբագրվել են։








4. Ընդունվել է։ Կատարվել է համապատասխան փոփոխություն։





5. Ընդունվել է: Նախագիծը լրամշակվել է։







6. Ընդունվել է ի գիտություն։ Նշված դրույթը սահմանված է նախագծի N 2 հավելվածի 6-րդ կետի 1-ին պարբերությամբ։

 7. Ընդունվել է։ Կատարվել են համապատասխան փոփոխություններ։






8. Ընդունվել է։ Նշված նորմերը խմբագրվել են։ 




























9. Ընդունվել է։ Նախագծում կատարվել է համապատասխան լրացում։

	6. Հայաստանի Հանրապետության Վարչապետի աշխատակազմի պետաիրավական վարչություն
	15.05.2026թ.

	
	02/16.2/16541-2026

	Ներկայացված նախագծով հաստատվող 1-ին հավելվածի 2-րդ կետով տրվում  են բեռնատար տրանսպորտային միջոցների՝ առանց կուտակային կայանատեղի մուտք գործելու պետական սահմանի ավտոմոբիլային անցման կետերով Հայաստանի Հանրապետությունից մեկնելու դեպքերը, որի 1-ին ենթակետում, ի թիվս այլնի, նախատեսվում է խաղաղության պահպանմանն ուղղված գործողությունների իրականացման համար անհրաժեշտ ապրանքների փոխադրման դեպքը: Մեր գնահատմամբ, ընդգծված ձևակերպումը խիստ ընդհանրական է և որոշակիացման կարիք ունի (պարզ չէ, թե խաղաղության պահպանմանն ուղղված գործողությունները որոնք են):

	Ընդունվել է ի գիտություն։ Նախագծում  «խաղաղության պահպանմանն ուղղված գործողություններ» հասկացությունն օգտագործվում է հիմք ընդունելով Եվրասիական տնտեսական միության մաքսային օրենսգրքի 81-րդ հոդվածի 1-ին կետով սահմանված նորմը։ 

	7. Հայաստանի Հանրապետության Վարչապետի աշխատակազմի իրավաբանական վարչություն
	15.05.2026թ.

	
	02/16.2/16541-2026

	1.	Նախագծի հավելված 1-ի 3-րդ կետի համաձայն՝ կուտակային կայանատեղիներից բեռնատար տրանսպորտային միջոցների բացթողնման առաջնահերթություններ կարող են սահմանվել հետևյալ տրանսպորտային միջոցների համար և հետևյալ հաջորդականությամբ, մինչդեռ ընդգծված ձևակերպումը իրավական որոշակիության սկզբունքի համատեքստում խնդրահարույց է՝ նկատի ունենալով, որ վերոնշյալ առաջնահերթությունները պետք է սահմանի Կառավարությունը:
2.	Նախագծում առկա են տեխնիկական սխալներ, որոնք շտկման անհրաժեշտություն ունեն (օրինակ՝ նախագծի 2-րդ կետի 3-րդ ենթակետում N 2 հավելվածի 8-րդ կետին կատարված հղումը, հավելված 2-ի 2-րդ կետի 2-րդ ենթակետում նույն հավելվածի 9-րդ կետին կատարված հղումը):
	1․ Ընդունվել է, կատարվել է փոփոխություն։




2․ Ընդունվել է, կատարվել է փոփոխություն։

	8. Հայաստանի Հանրապետության ներքին գործերի նախարարություն
	29.06.2026թ.

	
	43/6/199932-26

	1․ Նախագծի N 1 հավելվածի 2-րդ կետի 1-ին ենթակետից հանել «տարերային» բառը՝ հիմք ընդունելով «Աղետների ռիսկի կառավարման և բնակչության պաշտպանության մասին» օրենքը։

2․ Նախագծի N 2 հավելվածի 10-րդ կետի 3-րդ ենթակետի համաձայն՝ կայանատեղիում պետք է պահպանվեն հրդեհային անվտանգության կանոնները, որը հավաստվում է Հայաստանի Հանրապետության ներքին գործերի նախարարության կողմից անցկացվող հետազոտության կամ ստուգման արդյունքներով տրամադրված եզրակացության հիման վրա։ Նշված հավաստումն իրականացվում է դիմումատուի կողմից հերթերի կառավարման համակարգին միանալու նպատակով սույն որոշմամբ սահմանված դիմումի ներկայացումից առաջ կամ դրան զուգահեռ, ինչպես նաև տարեկան պարբերականությամբ՝ մինչև յուրաքանչյուր տարվա առաջին եռամսյակի ավարտը։
Սակայն նշված կարգավորումը չի համապատասխանում հրդեհային անվտանգության ոլորտում լիազորությունների բաշխման վերաբերյալ գործող օրենսդրությանը։
Մասնավորապես, «Հրդեհային անվտանգության մասին» օրենքի 20-րդ հոդվածի 1-ին մասի համաձայն՝ պետական հրդեհային հսկողությունը և վերահսկողությունն իրականացնում է հրդեհային անվտանգության ապահովման ոլորտում վերահսկողություն իրականացնող տեսչական մարմինը՝ հրդեհային անվտանգության ոլորտին առնչվող նորմատիվ իրավական ակտերի և փաստաթղթերի (այդ թվում՝ նորմատիվատեխնիկական) պահանջների կատարումն ապահովելու, դրանց խախտումները կանխելու կամ բացահայտելու, ինչպես նաև հետևանքները վերացնելու նպատակով։
Բացի այդ, նույն օրենքի 8-րդ հոդվածի 2-րդ և 3-րդ մասերի համաձայն՝ հրդեհային անվտանգության նորմատիվ փաստաթղթերը նախապես համաձայնեցվում են պետական հրդեհային հսկողության մարմինների հետ, իսկ հրդեհային անվտանգության նորմատիվ փաստաթղթերով չսահմանված՝ հրդեհային անվտանգության ապահովման առանձին լուծումներ պահանջող հարցերի վերաբերյալ եզրակացություններ է տալիս հրդեհային անվտանգության ապահովման ոլորտում վերահսկողություն իրականացնող տեսչական մարմինը։
Հետևաբար, ՀՀ ներքին գործերի նախարարությանը վերապահված չէ հրդեհային անվտանգության ոլորտում հետազոտություններ կամ ստուգումներ իրականացնելու, ինչպես նաև դրանց արդյունքներով համապատասխան եզրակացություններ տրամադրելու լիազորություն։ Վարչական մարմինների գործունեության օրինականության սկզբունքից բխում է, որ պետական մարմինները կարող են իրականացնել միայն օրենքով իրենց վերապահված լիազորություններ, իսկ ենթաօրենսդրական իրավական ակտով չի կարող պետական մարմնին վերագրվել օրենքով չնախատեսված գործառույթ կամ լիազորություն։ Բացի այդ, որևէ նախարարությանը պատվիրակվող իրավասությունները պետք է ածանցվեն «Կառավարության կառուցվածքի և գործունեության մասին» օրենքով տվյալ նախարարությանը վերապահված գործունեության հիմնական ոլորտներից և ուղղված լինեն այդ բնագավառներում Կառավարության քաղաքականության արդյունավետ իրացմանը:
Ուստի, նախագծի 1-ին կետի 2-րդ ենթակետով սահմանվող N 2 հավելվածի 10-րդ կետի 3-րդ ենթակետում անհրաժեշտ է «Հայաստանի Հանրապետության ներքին գործերի նախարարության» բառերը փոխարինել «հրդեհային անվտանգության ապահովման ոլորտում վերահսկողություն իրականացնող տեսչական մարմնի» բառերով։
	1․ Չի ընդունվել։ Համապատասխան նորմը շարադրվել է՝ հիմք ընդունելով Եվրասիական տնտեսական միության մաքսային օրենսգրքի 81-րդ հոդվածով սահմանված կարգավորումը։
2․Ընդունվել է։ Կատարվել է համապատասխան փոփոխություն։ Միաժամանակ, նշված կարգավորումը նախագծում նախատեսվել էր ՀՀ կառավարության 07.09.2023թ․ N 1519-Ն որոշման 2-րդ հավելվածի 1-ին կետի 2-րդ ենթակետին և ՀՀ կառավարության 16․09․2021թ․ N 1530-Ն որոշման 2-րդ հավելվածի 3․1-ին կետի 2-րդ ենթակետին համանման, որոնցով մաքսային պահեստների, ազատ պահեստների և ժամանակավոր պահպանության պահեստների մասով համապատասխան եզրակացության տրամադրման լիազորությունը վերապահված է ՀՀ ներքին գործերի նախարարությանը։ 



	9. Հայաստանի Հանրապետության տարածքային կառավարման և ենթակառուցվածքների նախարարություն
	01.07.2026թ.

	
	ԴԽ/25․2/24377-2026

	   Առաջարկվում է Տարածքային կառավարման և ենթակառուցվածքների նախարարության, Պետական եկամուտների կոմիտեի և Ներքին գործերի նախարարության ներկայացուցիչների մասնակցությամբ կազմակերպել համատեղ քննարկում՝ Ֆինանսատնտեսական նախարարական կոմիտեի 08.06.2026թ. կայացած նիստի N ԿԱ/165-2026 արձանագրության 5-րդ կետով ներկայացված առաջարկության վերաբերյալ։
	Կայացել են համապատասխան քննարկումներ, նախագծի դրույթների վերաբերյալ առաջարկներ չեն ներկայացվել, իսկ տրանսպորտային միջոցների հետագծելիության համակարգին առնչվող հարցը կքննարկվի առանձին՝ նախագծի կարգավորումներից զատ։


	[bookmark: _GoBack]10. Ֆինանսատնտեսական նախարարական կոմիտեի 20.07.2026թ. կայացած նիստի ընթացքում ներկայացված առաջարկություն
	20.07.2026թ.

	
	

	Նախագծի հավելվածի 2-րդ կետի 1-ին ենթակետում  առաջարկվում է «ապրանքների» բառը փոխարինել «արտադրանքի» բառով՝ ԵՏՄ մաքսային օրենսգրքով սահմանված նորմերին համապատասխան։
	Ընդունվել է, կատարվել է համապատասխան փոփոխություն։




